**Komunalac d.o.o.** 43000 Bjelovar, Ferde Livadića 14a OIB 27962400486 kojeg zastupa Predsjednica Uprave Ivana Jurković Piščević, mag. pol. i Član Uprave Josip Heged, ing. (u daljnjem tekstu Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu Izvršitelj)

sklopili su

**UGOVOR BR.** **\_\_\_\_\_\_\_\_\_\_\_\_\_\_\_**

**Članak 1.**

Predmet ovog Ugovora je pružanje usluge usitnjavanja (mljevenja) drvne mase radnim strojem – drobilica sukladno zahtjevu za prikupljanje ponuda te minimalnim tehničkim karakteristikama i troškovniku koji čine sastavni dio ovog Ugovora.

**Članak 2.**

Količina iskazana u Troškovniku je okvirna količina. Naručitelj se ne obvezuje na realizaciju navedenih količina u cijelosti. Stvarna realizacija ovisna je o potrebama te može biti veća ili manja od okvirne količine.

Naručitelj zadržava pravo naručivanja manjih količina usluge bez obveze minimalne količine, bez ikakvih dodatnih troškova ili naknada prema Izvršitelju.

**Članak 3.**

Ugovorena vrijednost ovog Ugovora je sukladno troškovniku i ponudi iznosi:

 **Vrijednost bez PDV-a: \_\_\_\_\_\_\_\_ eura**

*Ukupna vrijednost slovima: \_\_\_\_\_\_\_\_\_\_\_\_\_\_\_\_*

Ugovorena cijena nepromjenjiva je tijekom trajanja Ugovora i obuhvaća sve troškove i popuste te Izvršitelj nema prava zahtijevati naknadne troškove. Usluga uključuje dolazak i odlazak opreme, rad operatera, gorivo, maziva, održavanje i drugi pogonski troškovi.

Ugovorena cijena uključuje sve rizike i troškove koji mogu nastati tijekom izvršenja Ugovora, uključujući, ali ne ograničeno na, troškove dodatne opreme, zaštitne opreme, osiguranja, dozvola i pristojbi.

**Članak 4.**

Mjesto pružanja usluge koja je predmet ovog ugovora je na adresi Prespa bb, Bjelovar, Kompostana.

**Članak 5.**

Izvršitelj se obvezuje pružati usluge usitnjavanja (mljevenja) drvne mase radnim strojem – drobilica sukcesivno, tijekom trajanja Ugovora, u skladu s potrebama Naručitelja.

Izvršitelj se obvezuje odazvati na poziv Naručitelja u roku od najviše 48 sati te započeti s radom u roku od najkasnije 72 sata od zaprimanja pisane obavijesti.

U slučaju nezadovoljavajuće kvalitete usluge, Naručitelj ima pravo uputiti reklamaciju koju je Izvršitelj dužan otkloniti o vlastitom trošku u roku od 3 radna dana.

Naručitelj ima pravo u svakom trenutku provoditi nadzor nad izvršenjem usluge te zahtijevati dostavu izvještaja o količini obrađene mase, vremenu rada i zatečenim tehničkim problemima.

Izvršitelj ne smije angažirati podizvođače bez prethodne pisane suglasnosti Naručitelja.

Izvršitelj se obvezuje raditi u skladu sa svim važećim propisima o zaštiti okoliša i sigurnosti na radu. U slučaju povrede tih propisa, Naručitelj može raskinuti Ugovor bez otkaznog roka.

**Članak 6.**

Izvršitelj se obvezuje u roku od 10 (deset) dana od potpisa ugovora Naručitelju dostaviti jamstvo za uredno izvršenje ugovora u vidu zadužnice ili bjanko zadužnice ovjerene od ovlaštene osobe solemnizirane kod javnog bilježnika u iznosu od 10% vrijednosti ugovora.

Umjesto zadužnice ili bjanko zadužnice Izvršitelj može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora i navesti broj ugovora) na transakcijski račun br. HR7424020061100000133 u iznosu od 10% vrijednosti ugovora bez poreza na dodanu vrijednost.

Naručitelj ima pravo naplatiti jamstvo za uredno izvršenje u slučaju kašnjenja u izvršavanju ugovornih obveza, ili drugih ozbiljnih povreda Ugovora.

Jamstvo za uredno izvršenje ugovora u vidu pologa odnosno zadužnice se vraća po isteku ovog Ugovora, i to u roku od 30 dana od urednog ispunjenja obveza.

U slučaju kašnjenja u dostavi jamstva, Naručitelj ima pravo jednostrano raskinuti Ugovor bez odštete.

**Članak 7.**

Naručitelj će sva plaćanja izvršiti na IBAN izvršitelja u roku od 30 dana od dana zaprimanja valjanog e-računa koji sadrži sve zakonom propisane elemente, sukladno odredbama Zakona o elektroničkom izdavanju računa u javnoj nabavi.

Naručitelj se, sukladno članku 6. stavku 1. Zakona o elektroničkom izdavanju računa u javnoj nabavi („Narodne novine“ broj 94/18), obvezuje zaprimiti i obraditi te izvršiti plaćanja elektroničkog računa i pratećih isprava izdanih sukladno europskoj normi.

Predujam je isključen, kao i traženje sredstava osiguranja plaćanja.

Naručitelj zadržava pravo obustaviti plaćanje u slučaju opravdane reklamacije, do potpunog otklanjanja nedostataka u izvršenju usluge.

**Članak 8.**

Ovaj Ugovor stupa na pravnu snagu potpisom ovlaštenih predstavnika ugovornih strana, predajom jamstva iz članka 6. ovog Ugovora te se zaključuje na određeno vrijeme od 5 (pet) mjeseci od dana potpisa Ugovora od strane posljednje ugovorne strane, odnosno najkasnije do 31.01.2026. godine.

**Članak 9.**

Ugovor može prestati:

* istekom roka na koji je sklopljen,
* sporazumnim raskidom ugovornih strana,
* jednostranim raskidom u slučaju povrede bitnih odredbi ovog Ugovora, uz pisanu obavijest s otkaznim rokom od 30 dana.

U slučaju ponovljenih povreda ugovornih obveza (više od dva puta), Naručitelj ima pravo na jednostrani raskid ugovora bez obveze otkaznog roka.

U slučaju jednostranog raskida zbog krivnje Izvršitelja, Naručitelj ima pravo naplatiti štetu, uključujući sve dodatne troškove angažiranja zamjenskog izvršitelja.

**Članak 10.**

Za svaki dan kašnjenja s izvršenjem usluge u odnosu na rokove definirane ovim Ugovorom, Izvršitelj će platiti Naručitelju ugovornu kaznu u iznosu od 0,5% dnevno od ukupne vrijednosti zakašnjelog dijela usluge, a najviše do 10% ukupne vrijednosti Ugovora.

**Članak 11.**

Za sve što nije ovim Ugovorom predviđeno, primjenjuju se odredbe Zakona o obveznim odnosima.

Ugovorne strane suglasno navode da će sve eventualne sporove nastojati riješiti sporazumno, a ukoliko to ne bude moguće, spor će rješavati nadležan sud u Bjelovaru.

U znak pristanka na prava i obveze iz ovog Ugovora, ugovorne strane ga vlastoručno potpisuju.

Ugovor je sačinjen u 4 (četiri) primjerka od kojih svaka strana zadržava po dva (2) primjerka.

U Bjelovaru, \_\_\_\_\_\_\_\_\_\_\_\_. godine U \_\_\_\_\_\_\_\_\_\_\_\_, \_\_\_\_\_\_\_\_\_

Naručitelj: Izvršitelj:

Komunalac d.o.o. Bjelovar \_\_\_\_\_\_\_\_\_\_\_\_\_\_\_\_\_\_\_\_\_\_

Predsjednica Uprave

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Ivana Jurković Piščević, mag. pol.

Član Uprave

\_\_\_\_\_\_\_\_\_\_\_\_\_\_\_\_\_\_\_

Josip Heged, ing.